gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9861, del 31-05-2024 (2024/4753)

Anunci relatiu a l'aprovació de bases específiques i convocatòria per a proveir en propietat quatre places de personal laboral fix discontinu professora o professor d'escola permanent d'adults. Procés d'estabilització.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9861

Data del DOGV
:   31-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/4753


Data del document
:   22-05-2024

Organisme emissor
:   Ajuntament de Burjassot

Tipus de document
:   Anunci

Anunci relatiu a l'aprovació de bases específiques i convocatòria per a proveir en propietat quatre places de personal laboral fix discontinu professora o professor d'escola permanent d'adults. Procés d'estabilització. [2024/4753]  
En el Butlletí Oficial de la Província de València número 98, de data 22.05.2024, s'han publicat íntegrament les bases específiques i convocatòria per a proveir en propietat quatre places de personal laboral fix discontinu professor o professora escola permanent d'adults, classificació: tècnic superior, incloses en l'oferta d'ocupació pública per a l'estabilització de l'ocupació temporal de l'Ajuntament de Burjassot corresponent a l'exercici 2022.  
El termini de presentació de sol·licituds serà de 20 dies hàbils a comptar des del següent al de la publicació de la convocatòria en el Boletín Oficial del Estado.  
Els successius anuncis relacionats amb aquesta convocatòria, quan siguen procedents d'acord amb les bases de la convocatòria, es publicaran en el Butlletí Oficial de la Província de València i en el tauler d'anuncis de la seu electrònica municipal.  
El que s'exposa al públic per a general coneixement.  
  
Burjassot, 22 de maig de 2024.- l'alcalde-president: Rafael García García.
Diari Oficial de la Generalitat Valenciana


Sumari del DOGV 10531, del 31-12-2024 (2024/13567)

ANUNCI de l'actualització de tarifes de subministrament d'aigua potable, conservació de comptadors i clavegueram a Serra.
-------------------------------------------------------------------------------------------------------------------------

### Dades del document

Número de DOGV
:   10057

Data del DOGV
:   31-12-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/13377

CVE
:   UNVP-H-7750-71543

Data del document
:   12-12-2024

Organisme emissor
:   Aguas de Valencia, SA

Tipus de document
:   Anunci

S’informa, per a general coneixement, que amb data 29 d´octubre de 2024, es va presentar a tràmit davant de la Comissió de Preus de la Generalitat Valenciana la sol·licitud de modificació de tarifes de subministrament domiciliari a Serra, prèviament presentada a l’Ajuntament, i una vegada transcorreguts els terminis preceptius sense haver-hi rebut al·legacions, i atenent el que s’estableix en l’article 13.3 del Decret 68/2013, de 7 de juny, del Consell de la Generalitat Valenciana, la tarifa que haurà d’aplicar-se a partir de la present publicació serà:

Tarifa que s’aprova:

|  |  |  |
| --- | --- | --- |
| AIGUA POTABLE | |  |
| Quota de Servei | Cabal permanent |  |
| Calibre | *(Q3)m3/hora* | *Euros/mes* |
| tots | tots | 5,639 |
| Quota Consum | Límits mensuals | Euros/m3 |
| Bloc I | Fins a 8 | 0,594 |
| Bloc II | entre 8 y 16 | 1,016 |
| Bloc III | entre 16 y 30 | 1,182 |
| Bloc IV | mès 30 | 1,689 |
| Conservació Comptador | Cabal permanent |  |
| Calibre | *(Q3)m3/hora* | *Euros/mes* |
| todos | tots | 1,675 |

  

Així mateix, s'informa per a general coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que segons comunicació presentada per Aguas de Valencia, SA a l'Ajuntament de Serra en data 23 d´octubre de 2024, segons el que s’estableix en contracte d’adjudicació i conforme amb la fórmula de revisió ordinària de tarifes establida en el plec de condicions en la seua clausula 10ª és procedent actualitzar la tarifa de clavegueram en l'esmentada població.

|  |  |
| --- | --- |
| CLAVEGUERAM |  |
|  | *Euros/mes* |
| Quota Servei | 6,339 |
| Quota Consum | *Euros/m3* |
| Bloc I fins a 40 m3/trimestrals | 0,145 |
| Bloc II major de 40/m3trimestrals | 0,288 |

  

Sobre les presents tarifes s'aplicarà I.V.A. d'acord amb el que estableix la Llei 37/1992, de 28 de desembre.

El que es fa públic per a general coneixement.

  

València, 12 de desembre de 2024

Vicente Javier Macián Cervera

Apoderat
Diari Oficial de la Generalitat Valenciana


Sumari del DOGV 9903, del 29-07-2024 (2024/7423)

CORRECCIÓ D'ERRADES de la Resolució de 9 de juliol de 2024, del Rectorat de la Universitat de València, per la qual es fa pública la llista amb les persones aprovades en el procés selectiu per concurs oposició, del grup C (subgrup C1), sector d'administració especial, pel torn lliure, escala tècnica bàsica d’investigació, perfil C2 (animalari) i perfil C3 d’aquesta Universitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9903

Data del DOGV
:   29-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7423

CVE
:   TBZC-Y-4742-9593

Data del document
:   18-07-2024

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

Advertida una errada material en la Resolució del Rectorat de la Universitat de València de 9 de juliol de 2024, per la qual es fa pública la llista amb les persones aprovades en el procés selectiu per concurs oposició, del grup C (subgrup C1), sector d'administració especial, pel torn lliure, escala tècnica bàsica d’investigació, perfil C2 (animalari) i perfil C3 (corresponent a l’oferta d’ocupació pública extraordinària UVEG: 2022), convocat per resolució de 15 de novembre de 2022 (BOE 30.11.2022), (publicada al DOGV del 16 de juliol de 2024), es procedeix a rectificar el següent:

On diu:

|  |  |  |  |
| --- | --- | --- | --- |
| \*\*\*5238\*\* | KOMODA FUNATSU | ILRA RENATA | 77,23 |

  

> Ha de dir:


|  |  |  |  |
| --- | --- | --- | --- |
| \*\*\*5238\*\* | KOMODA FUNATSU | IRLA RENATA | 77,23 |

  

Aquesta correcció d’errades no amplia el termini de presentació de documentació per les persones aprovades.

  

València, 18 de juliol de 2024

(P. d. de la rectora, Resolució de 20 de maig de 2022)

Juan Vicente Climent Espí

Gerent de la Universitat de València
Diari Oficial de la Generalitat Valenciana


Sumari del DOGV 9819, del 02-04-2024 (2024/2187)

Anunci d'aprovació definitiva del projecte Adequació de llits i rambles, canalització del barranc Fondo entre Finca Roca i el bulevard dels Músics.
---------------------------------------------------------------------------------------------------------------------------------------------------

### Dades del document

Número de DOGV
:   9819

Data del DOGV
:   02-04-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/2187


Data del document
:   07-03-2024

Organisme emissor
:   Ajuntament de L'Alfàs del Pi

Tipus de document
:   Anunci

Descriptors 

:   * administració local
    * pla d'urbanisme

Anunci d'aprovació definitiva del projecte Adequació de llits i rambles, canalització del barranc Fondo entre Finca Roca i el bulevard dels Músics. [2024/2187]  
La Junta de Govern local, en sessió ordinària de 5 de març de 2024, ha aprovat inicialment el projecte Adequació de llits i rambles, canalització del barranc Fondo entre Finca Roca i el bulevard dels Músics, redactat per l'enginyer de camins, canals i ports José Ramón García Pastor, i el pressupost total d'execució del qual ascendix a la quantitat d'1.024.125 euros (IVA inclòs). Esta actuació ha sigut inclosa en el Pla de sostenibilitat turística en destí: l'Alfàs del Pi destí turístic: Reorçant la sostenibilitat (Pla de recuperació, transformació i resiliència - finançat per la Unió Europea - NextGeneration EU).  
  
L'indicat document tècnic se sotmet al tràmit d'informació pública per termini de vint dies comptats a partir de la seua publicació en el Diari Oficial de la Generalitat Valenciana, i podrà ser consultat (PROY/6/2024), en la pàgina web municipal www.lalfas.es/list-transparencia/tablon-de-anuncios i en les dependències d'urbanisme de l'Ajuntament, en horari d'atenció al públic, per a la presentació, si és el cas, de les al·legacions, suggeriments o reclamacions que s'estimen pertinents; tot això de conformitat amb el que es disposa en l'article 183 i concordants del Decret legislatiu 1/2021, de 18 de juny, del Consell, pel qual s'aprova el text refós de la Llei d'ordenació del territori, urbanisme i paisatge.  
  
L'Alfàs del Pi, 7 de març de 2024.- L'alcalde president: Vicente Arques Cortés.
Diari Oficial de la Generalitat Valenciana


Sumari del DOGV 9802, del 05-03-2024 (2024/1679)

RESOLUCIÓ de 23 de febrer de 2024, del director general de l'Institut Valencià de Cultura, per la qual es dona publicitat a la llista provisional de persones admeses i excloses al procés de selecció per a l'ingrés com a personal fix en el lloc de treball número 256 de l'IVC, administratiu o administrativa de gestió, corresponent a l'oferta d'ocupació pública de 2020 de l'esmentada entitat. Convocatòria 4/2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9802

Data del DOGV
:   05-03-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/1679


Data del document
:   23-02-2024

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * Institut Valencià de Cultura

RESOLUCIÓ de 23 de febrer de 2024, del director general de l'Institut Valencià de Cultura, per la qual es dona publicitat a la llista provisional de persones admeses i excloses al procés de selecció per a l'ingrés com a personal fix en el lloc de treball número 256 de l'IVC, administratiu o administrativa de gestió, corresponent a l'oferta d'ocupació pública de 2020 de l'esmentada entitat. Convocatòria 4/2023. [2024/1679]  
  
De conformitat amb el que es disposa en la base sexta de la Resolució de 28 de desembre de 2023, del director general de l'Institut Valencià de Cultura, per la qual es convoca procés de selecció per a l'ingrés com a personal laboral fix en el lloc de treball número 256 de l'IVC, administratiu o administrativa de gestió, corresponent a l'oferta d'ocupació pública de 2020 de l'esmentada entitat. Convocatòria 4/2023 (DOGV 9756 / 30.12.2023), resolc:  
  
Primer  
Donar publicitat a la llista provisional de persones admeses i excloses que figuren en els annexos I i II, respectivament.  
  
Segon  
Les persones aspirants disposen d'un termini de deu dies hàbils, a partir de l'endemà de la publicació d'aquesta resolució en el Diari Oficial de la Generalitat Valenciana, per a esmenar les errades que hagen motivat la seua inadmissió o per a presentar les al·legacions que consideren convenients, que es formularan exclusivament de manera electrònica a través del portal d'ocupació pública de l'IVC   
(https://ivc.convoca.online/).  
  
València, 23 de febrer de 2024.- El director general de l'IVC: Abelardo Guarinos Viñoles.
Diari Oficial de la Generalitat Valenciana


Sumari del DOGV 9993, del 26-11-2024 (2024/12590)

DECRET 34/2024, de 26 de novembre, de la Presidència de la Generalitat, pel qual es crea la Secretaria Autonòmica del Gabinet de la Vicepresidència Segona.
-----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2024/11/26/34/dof/vci/html**

### Dades del document

Número de DOGV
:   9993

Data del DOGV
:   26-11-2024

Secció del DOGV
:   I. DISPOSICIONS GENERALS

Número del document
:   2024/12564

CVE
:   LDQR-G-4141-36974

Data del document
:   26-11-2024

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * administració regional
    * competències de l'executiu
    * organització administrativa
    * legislació

L'article 12.1 de la Llei 5/1983, de 30 de desembre, de la Generalitat, del Consell, atribuïx al president de la Generalitat la direcció i coordinació de les accions del Consell, i, a este efecte, li correspon, entre altres facultats i atribucions, crear, modificar i suprimir les secretaries autonòmiques.

El Decret 32/2024, de 21 de novembre, del president de la Generalitat, ha determinat el nombre i la denominació de les conselleries, i les seues atribucions, i ha creat, entre altres, la Vicepresidència Segona i Conselleria per a la Recuperació Econòmica i Social de la Comunitat Valenciana, per la qual cosa es considera oportú crear una Secretaria Autonómica del Gabinet de la Vicepresidència Segona.

D'acord amb el que s'ha exposat, i en virtut de la competència atribuïda en l'article 12.1.b) de la Llei 5/1983, del Consell,

DECRETE

*Article únic. Creació d’un òrgan superior*

Es modifica el Decret 19/2024, de 12 de juliol, del president de la Generalitat, pel qual es determinen les secretaries autonòmiques de l'Administració del Consell, amb la creació, en la Vicepresidència Segona i Conselleria per a la Recuperació Econòmica i Social de la Comunitat Valenciana, de la Secretaria Autonòmica del Gabinet de la Vicepresidència Segona.

DISPOSICIONS FINALS

*Primera. Modificacions pressupostàries*

La Conselleria d'Hisenda i Economia durà a terme les modificacions pressupostàries que es requerisquen per a donar compliment al que es preveu en este decret.

*Segona. Entrada en vigor*

El present decret entrarà en vigor el mateix dia de la seua publicació en el *Diari Oficial de la Generalitat Valenciana*.

  

València, 26 de novembre de 2024

Carlos Mazón Guixot

President de la Generalitat


Còpia Permalink ELI
Diari Oficial de la Generalitat Valenciana


Sumari del DOGV 9839, del 30-04-2024 (2024/3240)

Anunci d'informació pública del projecte de decret pel qual es modifica el Decret 30/2020, de 28 de febrer, del Consell, de regulació del Consell Valencià de Responsabilitat Social.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9839

Data del DOGV
:   30-04-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/3240


Data del document
:   12-04-2024

Organisme emissor
:   Conselleria d'Hisenda, Economia i Administració Pública

Tipus de document
:   Anunci

Descriptors 

:   * Conselleria d'Hisenda, Economia i Administració Pública

Anunci d'informació pública del projecte de decret pel qual es modifica el Decret 30/2020, de 28 de febrer, del Consell, de regulació del Consell Valencià de Responsabilitat Social. [2024/3240]  
D'acord amb el que s'establix en l'article 16 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, se sotmet a informació pública el projecte de Decret, del Consell, pel qual es modifica el Decret 30/2020, de 28 de febrer, del Consell, de regulació del Consell Valencià de Responsabilitat Social, durant un termini d'un mes a partir de l'endemà de la publicació del present anunci en el Diari Oficial de la Generalitat Valenciana.  
  
La consulta es planteja a fi de donar audiència a tota la ciutadania sobre el text del projecte, per a arreplegar les aportacions de la ciutadania.  
A esta informació pública també s'hi podrà accedir en les següents pàgines web de la Generalitat Valenciana:  
  
https://hisenda.gva.es/va/normativa-en-tramitacion  
  
https://gvaparticipa.gva.es/legislation/processes'locale=val  
  
Les aportacions i opinions es podran remetre a l'adreça electrònica següent: qcgtctxvmc@obx.ea.  
  
València, 12 d'abril de 2024.- El director general d'Economia: Vicente Todolí Masquefa.
Diari Oficial de la Generalitat Valenciana


Sumari del DOGV 9759, del 04-01-2024 (2023/13777)

Extracte de la Resolució de 20 de desembre de 2023, de la presidenta de l'Institut Valencià de Competitivitat Empresarial (IVACE), de modificació de la Resolució de 18 d'octubre de 2022, del president de l'IVACE, per la qual es convoquen ajudes per a implantar instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència europeu.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9759

Data del DOGV
:   04-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13833


Data del document
:   20-12-2023

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * Institut Valencià de Competitivitat Empresarial

Extracte de la Resolució de 20 de desembre de 2023, de la presidenta de l'Institut Valencià de Competitivitat Empresarial (IVACE), de modificació de la Resolució de 18 d'octubre de 2022, del president de l'IVACE, per la qual es convoquen ajudes per a implantar instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència europeu. [2023/13959]  
  
BDNS (identif.): 655404.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/655404)  
  
i en la pàgina web de l'IVACE:  
http://www.ivace.es  
  
Article únic. Ampliació del pressupost  
Ampliar en 800.000 euros la dotació pressupostària del Programa 1 energies renovables tèrmiques sectors economia i residencial de la convocatòria d'ajudes per a la implantació d'instal·lacions d'energies renovables tèrmiques en diferents sectors de l'economia.  
  
València, 20 de desembre de 2023. La presidenta de l'IVACE: Nuria Montes de Diego.
Diari Oficial de la Generalitat Valenciana


Sumari del DOGV 9970, del 31-10-2024 (2024/11320)

DECRET 31/2024, de 30 d'octubre, del president de la Generalitat, pel qual es declara dol oficial per les víctimes del temporal de vent i pluges iniciat el 29 d'octubre de 2024.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/10/30/31/dof/vci/html**

### Dades del document

Número de DOGV
:   9970

Data del DOGV
:   31-10-2024

Secció del DOGV
:   I. DISPOSICIONS GENERALS

Número del document
:   2024/11780

CVE
:   KFVX-J-7497-73629

Data del document
:   30-10-2024

Organisme emissor
:   Presidència de la Generalitat

Tipus de document
:   Decret

Descriptors 

:   * Parlament regional
    * dia de dol nacional
    * desastre natural
    * inundació

El temporal de vent i pluges que es va iniciar en la jornada del 29 d'octubre ha afectat amb gran intensitat moltes localitats de la província de València, ha produït el desbordament de rius i barrancs, tallant les principals vies de comunicació, aïllant poblacions i ocasionant altres danys que han afectat molt greument a persones. Al llarg d'una nit en què els servicis públics d'emergències i protecció civil han treballat sense descans per a atendre les poblacions afectades, s'ha pogut constatar l'existència de víctimes mortals, en un nombre que, de moment, i mentres continuen les tasques de rescat, no és possible determinar.

El Consell manifesta el seu dolor, desitja fer públiques les seues condolences a les famílies de les víctimes i mostrar la seua solidaritat amb totes les persones afectades, davant d’una catàstrofe que ha commogut profundament tota la societat valenciana, i per això,

DECRETE

*Primer*

Es declara dol oficial en la Comunitat Valenciana durant tres dies, a comptar des de la publicació d'este decret en el *Diari Oficial de la Generalitat Valenciana*.

*Segon*

En senyal de respecte, condol i dol, estos tres dies les banderes oficials onejaran a mitja asta en l'exterior dels edificis públics de la Generalitat.

*Tercer*

Es convida el conjunt de les institucions valencianes a secundar esta mesura i a arriar estos dies a mitja asta les seues banderes en tots els edificis oficials.

  

València, 30 d'octubre de 2024

Carlos Mazón Guixot

President de la Generalitat


Còpia Permalink ELI